S-206/2021

Mál þetta, sem þingfest var og dómtekið fimmtudaginn 3. júní sl., er höfðað með ákæru lögreglustjórans á Suðurlandi þann 26. apríl sl., á hendur X fyrir brot í nánu sambandi, sem fólust í endurteknum hótana- og ærumeiðingarbrotum gagnvart fyrrverandi sambýliskonu sinni og barnsmóður: A, með einkaskilaboðum sem send voru í gegnum samskiptaforritið Messenger nema annað sé tekið fram, á tímabilinu 6.- 13. febrúar 2018, svo sem hér nánar greinir:1. með því að hafa, þriðjudaginn 6. febrúar 2018, sent A mynd sem krotað hafði verið yfir en sýndi í raun A nakta, ásamt því að fylgja myndsendingunni eftir með textanum: „geðveik desktop mynd:0“ og „þótt eg hendi henni þá er hun alltaf tili messenger“, og með því gefið í skyn að hann hafði myndina undir höndum og gæti birta hana fyrir öðrum á veraldarvefnum, en í framangreindri háttsemi fólst móðgun, smánun og hótun sem var til þess fallin að vekja hjá A-kk-þgf um eigin velferð.

2. með því að hafa, sunnudaginn 11. febrúar 2018, hótað A því að hann muni senda nektarmyndir af henni til nafngreinds þriðja aðila ef hún svaraði ekki símhringingum hans. Ennfremur örskömmu síðar látið verða af efni hótananna með því að senda hinum nafngreinda þriðja aðila mynd sem krotað hafði verið yfir en sýndi í raun A nakta, og fylgt þeirri myndsendingu eftir gagnvart A með því að senda henni annars vegar skjáskot af myndsendingunni og samskiptunum við þriðja aðila og hins vegar textann: „Þu valdir tetta“. Í framangreindri háttsemi fólst móðgun, smánun og hótun sem var til þess fallin að vekja hjá A-kk-þgf um eigin velferð.

3. með því að hafa, sunnudaginn 11. febrúar 2018, brotist inn á aðgang A á samskiptaforritinu Facebook, sem hún hafði sjálf í notkun og aðgang að, og í einkaskilaboðum í gegnum hennar aðgang hótað því að beita þáverandi kærasta A ofbeldi með orðunum: „If you ever talk to A again i will fuck you up and make your life a living hell. Never talk to her again!!!! I will find you and brake your face and every bone in your body“, en hótunin var til þess fallin að vekja hjá A ótta um heilbrigði og velferð þáverandi kærasta síns.

4. með því að hafa, mánudaginn 12. febrúar 2018, sent A skjáskot sem sýndi samskipti ákærða við nafngreindan þriðja aðila um að ákærði eigi myndband af A kynferðislegum athöfnum, en í framangreindri háttsemi fólst móðgun og smánun.

5. með því að hafa, þriðjudaginn 13. febrúar 2018, sent A skjáskot sem sýndi samskipti milli ákærða og óþekkts þriðja aðila, þar sem gefið var í skyn að ákærði hefði fengið þann aðila til þess að gera þáverandi kærasta A mein, og með því fylgt eftir þeim hótunum er greinir í lið 3 hér að framan, en hótunin var til þess fallin að vekja hjá A ótta um heilbrigði og velferð þáverandi kærasta síns.

Teljast brot ákærða samkvæmt öllum framangreindum liðum varða við 218. gr. b. almennra hegningarlaga nr. 19, 1940. Ennfremur við 233. gr. b. sömu laga, að því er varðar liði 1, 2 og 4 hér að framan.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði mætti við þingfestingu málsins ásamt A-kvk-þgf Ó-kvk-þgf lögmanni, sem skipuð var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með máliðí samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Gerði verjandi þá athugasemdir við heimfærslu í ákæru, sem og alvarlegar athugasemdir við drátt málsins hjá lögreglu og ákæruvaldi.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða, enda um endurtekin brot gegn fyrrverandi sambýli konu og barnsmóður ákærða að ræða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði þrisvar sinnum áður sætt refsingu. Þann 21. júní 2019 var ákærði fundinn sekur um tilraun til ráns og umferðarlagabrot og honum gert að sæta fangelsi í sex mánuði, en fullnustu refsingarinnar var frestað skilorðsbundið til tveggja ára. Þann 21. október 2019 var ákærða fundinn sekur um fíkniefnalaga- og lyfjalagabrot, honum dæmdur hegningarauki en ekki gerð sérstök refsing. Loks var ákærði þann 23. október 2020 fundinn sekur um minniháttar líkamsárás sem og stórfellda líkamsárás og honum gert að sæta fangelsi í fjögur ár. Var þá dæmd upp refsing framangreinds skilorðsdóms. Brot það sem ákærði er nú sakfelldur fyrir er framið fyrir uppkvaðningu allra framangreindra dóma og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940. Er það mat dómsins að brot það sem ákærði er nú sakfelldur fyrir hefðiekki leitt til þyngri refsingar en ákærða var gert að sæta í síðastgreindum dómi. Verður ákærða því ekki gerð sérstök refsing í máli þessu. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 66.960 kr., auk þóknunar skipaðs verjanda sem er hæfilega ákveðin 188.480 kr. að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð:

Ákærða, X, er ekki gerð sérstök refsing.

Ákærði greiði allan sakarkostnað, 255.440 krónur, þar af þóknun skipaðs verjanda, A-kvk-ef Ó-kvk-ef lögmanns, 188.480 krónur, að teknu tilliti til virðisaukaskatts.

S-kvk-nf I-kvk-nf.